stanford-oval/wikipedia huggingface dataset:
Lahden museot
Alueellinen vastuumuseotyö

Lahden museot Päijät-Hämeen alueellisena vastuumuseona on toimialueensa asiantuntijaviranomainen. Lahden museot tarjoavat ohjausta ja neuvontaa, sekä valvovat alueella tehtävää kulttuuriympäristötyötä, joka keskittyy paikallishistorian eri aikakausiin ja suunnitelmalliseen muutoksen hallintaan sekä suojelutyöhön. Kulttuuriympäristöä ovat muinaisjäännökset, rakennukset, kulkuväylät, maisemat, joita ihminen on aikojen saatossa muokannut.  Päijät-Hämeen alueellisena vastuumuseona museon toiminta ulottuu koko maakunnan 10 kunnan alueelle. Nämä ovat Asikkala, Hartola, Heinola, Hollola, Iitti, Kärkölä, Lahti, Orimattila, Padasjoki ja Sysmä.
Arkeologisen toiminnan keskeisiin tehtäviin kuuluvat Päijät-Hämeen arkeologisen kulttuuriperinnön suojelu, hoito ja vaaliminen sekä sen tunnetuksi tekeminen. Museo antaa maankäytön suunnitteluun ja rakentamiseen liittyviä viranomaislausuntoja sekä määrittelee arkeologisten kohteiden suojelu- ja tutkimustarpeita. Museo osallistuu myös viranomaisneuvotteluihin sekä erilaisten hanke- ja työryhmien toimintaan arkeologisen kulttuuriympäristön asiantuntijana.  Lisäksi museolla on aika ajoin omia tutkimushankkeita.
Rakennettu kulttuuriympäristö muodostuu rakennuksista, pihapiireistä, kortteleista, kaupunki- ja kyläkuvasta. Päijät-Hämeessä on monenlaisia kulttuuriympäristöjä: modernista kaupunkirakenteesta ja jälleenrakennuskauden alueista maaseudun kartanoihin ja kyliin sekä rakennettuihin vesiväyliin. Rakennustutkimuksen työnkuvaan kuuluu maakunnan rakennetun kulttuuriympäristön ja maiseman arvojen vaaliminen ja suojelukysymykset etenkin maankäytön ja rakentamisen prosesseissa. Rakennustutkijat antavat neuvontaa ja viranomaislausuntoja sekä osallistuvat viranomaisneuvotteluihin kaavoitus- ja lupa-asioissa. Tärkeitä alueellisia yhteistyökumppaneita ovat kunnat, Hämeen ELY-keskus ja Päijät-Hämeen Liitto.
Korjausrakentamisen neuvonta kohdistuu vanhaan rakennuskantaan alueella. Erityistä suunnitelmallisuutta ja asiantuntemusta vaativien vanhojen rakennusten käytettävyyden ja kulttuurihistoriallisen arvon säilyttämisen varmistaminen, ovat osa työtä. Säilyttävällä korjaamisella tarkoitetaan korjaustapaa, jossa rakenteita ja rakennusosia korjataan tai uusitaan ainoastaan niiltä osin, mikä on välttämätöntä. Huolellisella suunnittelulla vältytään ylikorjaamiselta, mikä säästää usein myös rahaa verrattuna tarpeettoman laajaan uudistavaan korjaukseen.
Aiheesta muualla

Lahden kaupunginmuseo (Arkistoitu – Internet Archive)
Vuori-Kalaja

| Vuori-Kalaja |
| --- | --- |

Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°34′58″N, 26°42′05″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Paskolampeen 
Järvinumero:  14.711.1.039
Mittaustietoja
Pinnankorkeus:  133,8 m  
Pituus:  630 m  
Leveys:  360 m  
Rantaviiva:  1,669 km  
Pinta-ala:  7,828 ha  
Suurin syvyys:  30,2 m  
Saaria:  ei saaria 
 fiVuori-Kalaja 
Vuori-Kalaja on Pohjois-Savossa Rautalammilla Hanhitaipaleen lähellä sijaitseva lampi.
Maantietoa

Lampi on 630 metriä pitkä, 360 metriä leveä, ja sen pinta-ala on 7,8 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,7 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 133,8 metriä mpy.
Vladimir Žigili

| Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Maa:   Neuvostoliitto> Miesten koripallo. |
| --- | --- | --- | --- |
|  Pronssia | Montréal 1976 |  |  |
|  Pronssia | Moskova 1980 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Puerto Rico 1974 |  |  |
|  Hopeaa | Filippiinit 1978 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Italia 1979 |  |  |
|  Hopeaa | Jugoslavia 1975 |  |  |
|  Hopeaa | Belgia 1977 |  |  |
Vladimir Viktorovitš Žigili (ven. Владимир Викторович Жигилий, s. 16. joulukuuta 1952 Oleksandrivka, Ukrainan SNT, Neuvostoliitto) on kilpauransa päättänyt koripalloilija, joka edusti maajoukkuetasolla Neuvostoliittoa.
Miesten maajoukkuekilpailuissa Žigili edusti Neuvostoliittoa, jonka pelaajana hän voitti olympiapronssia Montréalissa 1976 ja Moskovassa 1980, maailmanmestaruuden Puerto Ricossa 1974, MM-hopeaa vuonna 1978, Euroopan mestaruuden vuonna 1979 ja kaksi EM-hopeaa.
Žigili avioitui lentopallon olympiavoittaja Ljudmila Boroznan kanssa.
Aiheesta muualla

Profiili FIBA Archive (englanniksi)
Profiili FIBA Archive (englanniksi)
Neuvostoliiton joukkue – Kesäolympialaiset 1976
4 Arzamaskov |
5 Salnykov |
6 Miloserdov |
7 Žarmuhamedov |
8 Makejev |
9 Jedeško |
10 S. Belov |
11 Tkatšenko |
12 Myškin |
13 Korkia |
14 A. Belov |
15 Žigili |
Valmentaja Kondrašin
Neuvostoliiton joukkue – Koripallon EM-kilpailut 1979
4 Jerjomin |
5 Chomičius |
6 Tarakanov |
7 Žarmuhamedov |
8 Lopatov |
9 Jedeško |
10 Belov |
11 Tkatšenko |
12 Myškin |
13 Salnykov |
14 Bilostinnyi |
15 Žigili |
Valmentaja Gomelski
Neuvostoliiton joukkue – Kesäolympialaiset 1980
4 Jerjomin |
5 Miloserdov |
6 Tarakanov |
7 Salnykov |
8 Lopatov |
9 Deriugini |
10 Belov |
11 Tkatšenko |
12 Myškin |
13 Jovaiša |
14 Bilostinnyi |
15 Žigili |
Valmentaja Gomelski
Wilhelm Furtwängler

| Wilhelm Furtwängler |
| --- | --- |
 Wilhelm Furtwängler länsiberliiniläisessä postimerkissä vuodelta 1955.
Henkilötiedot
Syntynyt: 25. tammikuuta 1886
Kuollut: 30. marraskuuta 1954 (68 vuotta)
Ammatti:  kapellimestari
Muusikko
Tyylilajit:  sinfonia 
Soittimet:  piano 
Yhtyeet:  Wienin filharmonikot Berliinin filharmonikot
Levy-yhtiöt:  EMI 
 Nimikirjoitus
  [ Muokkaa Wikidatassa ] [ ohje ]  
Wilhelm Furtwängler (25. tammikuuta 1886 – 30. marraskuuta 1954) oli saksalainen kapellimestari ja säveltäjä. Hänet muistetaan varsinkin työstään Wienin ja Berliinin filharmonikkojen johtajana.
Furtwänglerin erikoisala oli suurten saksalaisten säveltäjien kuten Ludwig van Beethovenin ja Richard Wagnerin teosten tulkinta. Heidän tuotantonsa lisäksi hän johti esimerkiksi Pjotr Tšaikovskin, Jean Sibeliuksen ja Igor Stravinskyn säveltämän musiikin orkesteriesityksiä.
Furtwänglerin suhtautumista kansallissosialisteihin on pohdittu paljon. Hän ei ollut missään vaiheessa NSDAP:n jäsen tai selkeästi myötäillyt heidän edustajiaan. Alaisinaan työskennelleitä juutalaisia hän pyrki auttamaan mahdollisuuksiensa mukaan. Lisäksi hänen toimiensa ansiosta Berliinin filharmonikkojen muusikkojen ei tarvinnut ryhtyä asepalvelukseen toisessa maailmansodassa. Liittoutuneiden miehityshallinto vapautti Furtwänglerin epäilyistä natsiyhteyksistä, mutta yhdysvaltalaiset hyväksyivät tämän muodollisesti vasta 1946. Vuonna 1949 Chicagon sinfoniaorkesteri oli kiinnostunut Furtwängleristä, mutta tarjous peruttiin eräiden muusikoiden vastustuksen takia.
Furtwängler vieroksui studiotyöskentelyä ja vaati saada esiintyä äänitystilanteissakin ihmisyleisölle. Hänen Beethovenin yhdeksännestä sinfoniasta levyttämiensä kolmen version katsotaan kuitenkin olevan kyseisen sinfonian levytysten parhaimmistoa.
Aiheesta muualla

Kuvia tai muita tiedostoja aiheesta Wilhelm Furtwängler Wikimedia Commonsissa
Lasten Eurovision laulukilpailu 2018

| Lasten Eurovision laulukilpailu 2018 #LightUp |
| --- | --- |

Päivämäärät:  25. marraskuuta 2018
Tapahtumapaikka:  Minsk-Arena,  Minsk, Valko-Venäjä
Juontajat:  Eugene Perlin Zena  Helena Meraai
Isäntämaan toimittaja:  BTRC
Osallistujat
Laulujen määrä:  20
Uudet maat:   Kazakstan  Wales
Palanneet maat:   Azerbaidžan  Israel  Ranska
Vetäytyneet maat:   Kypros
Äänestys
Äänestysjärjestelmä:  Jokaisen maan raati antavat 12, 10, 8–1 pistettä heidän kymmenelle lempilaululle. Yleisön äänet lasketaan online-äänestyksen perusteella.
Voittaja:   Puola "Anyone I Want to Be"
Osallistujakartta

   Maat, jotka osallistuivat vuonna 2018   Maat, jotka ovat osallistuneet ennen, mutta eivät osallistuneet vuonna 2018  
Lasten Eurovision laulukilpailu 
 ◄ 2017 • 2018 • 2019 ► 
Lasten Eurovision laulukilpailu 2018 oli järjestyksessään 16. Lasten Eurovision laulukilpailu. Kilpailu järjestettiin 25. marraskuuta 2018 Minskissä, Valko-Venäjällä. Maa isännöi Lasten Euroviisuja toista kertaa. Kazakstan ja Wales osallistuivat kilpailuun ensimmäistä kertaa. Azerbaidžan, Israel ja Ranska palasivat kaikki vuoden 2018 kilpailuun. Azerbaidžan osallistui kilpailuun viimeksi vuonna 2013, Israel vuonna 2016 ja Ranska vuonna 2004. Kypros puolestaan vetäytyi vuoden 2018 kilpailusta.
EBU tiedotti 25. heinäkuuta 2018 19 maan osallistuvan kilpailuun. Myöhemmin elokuussa 2018 ilmoitettiin myös Ukrainan osallistuvan kilpailuun. Tämä tekee kilpailijoiden määrästä 20, mikä on suurin osallistujamäärä mikä Lasten Euroviisuissa on koskaan ollut.
Kilpailun voitti puolalainen Roksana Węgiel kappaleellaan ”Anyone I Want to Be”.
Tapahtumapaikka

15. lokakuuta 2017 EBU vahvisti, että vuoden 2018 kilpailu järjestetään Minskissä, Valko-Venäjällä. Tämä on toinen kerta kun maa isännöi kilpailua, ensimmäisen kerran ollen vuonna 2010. 21. marraskuuta 2017 Valko-Venäjän apulaispääministeri Vasili Žarko vahvisti että kilpailu järjestetään Minsk-Arenalla marraskuussa 2018. Areena on järjestänyt aiemmin vuoden 2010 Lasten Eurovision laulukilpailun.
Formaatti > Visuaalinen design

Vuoden 2018 slogani oli #LightUp. Logo perustuu aamutähteen, joka on tehty pystysuorista, ylösalaisin olevista ääniaalloista. Inspiraation lähde oli nuorten kilpailijoiden artistinen potentiaali ja luova tavoite, ja se että he täyttävät lavan niin kuin tähti.
Formaatti > Juontajat

26. lokakuuta 2018 ilmoitettiin, että Eugene Perlin ja Zena (Zinaida Kuprijanovitš) juontavat kilpailun yhdessä Valko-Venäjän edellisen vuoden edustajan Helena Meraain kanssa. Meraai toimi juontajana Greenroomissa. Meraai on neljäs alle kuusitoistavuotias henkilö, joka juonsi Lasten Euroviisuja. Muita ovat Ioana Ivan (2006), Dmytro Borodin (2009) ja Lizi Japaridze (2017). Helena on myös toinen henkilö joka oli edustanut maataan kisoissa sekä juontanut kisoja. Meraai edusti Valko-Venäjää vuonna 2017 kappaleella "I Am The One" ja sijoittui viidenneksi. Perlin on televisiojuontaja ja maan euroviisukommentaattori vuodesta 2013 lähtien. Zena sen sijaan on laulaja ja artisti, joka on yrittänyt edustaa Valko-Venäjää Lasten Euroviisuissa vuosina 2015 ja 2016. Samana päivänä ilmoitettiin myös että Denis Dudinski ja Anna Kviloria juontavat kilpailun avajaisseremonian.
Osallistujat

20 maata osallistui vuoden 2018 Lasten Eurovision laulukilpailuun.
| Nro | Maa | Artisti(t) | Kappale | Kappaleen suomennos | Sijoitus | Pisteet |
| --- | --- | --- | --- | --- | --- | --- |
| 01 |  Ukraina | Darina Krasnovetska | ”Say Love” | ”Sano rakkaus” | 4 | 182 |
| 02 |  Portugali | Rita Laranjeira | ”Gosto de Tudo (Já Não Gosto de Nada)” | ”Pidän kaikesta (En pidä enää mistään)” | 18 | 42 |
| 03 |  Kazakstan | Danelija Tulešova | ”Òzińe sen (Өзіңе сен)” | ”Luota itseesi” | 6 | 171 |
| 04 |  Albania | Efi Gjika | ”Barbie” | ”Barbi” | 17 | 44 |
| 05 |  Venäjä | Anna Filiptšuk | ”Unbreakable” | ”Särkymätön” | 10 | 122 |
| 06 |  Alankomaat | Max & Anne | ”Samen” | ”Yhdessä” | 13 | 91 |
| 07 |  Azerbaidžan | Fidan Hüseynova | ”I Wanna Be Like You” | ”Haluan olla kuin sinä” | 16 | 47 |
| 08 |  Valko-Venäjä | Daniel Jastremski | ”Time” | ”Aika” | 11 | 114 |
| 09 |  Irlanti | Taylor Hynes | ”I.O.U” | ”Olen sinulle velkaa” | 15 | 48 |
| 10 |  Serbia | Bojana Radovanović | ”Svet (Свет)” | ”Maailma” | 19 | 30 |
| 11 |  Italia | Melissa & Marco | ”What Is Love” | ”Mitä rakkaus on” | 7 | 151 |
| 12 |  Australia | Jael | ”Champion” | ”Mestari” | 3 | 201 |
| 13 |  Georgia | Tamar Edilashvili | ”Your Voice” | ”Äänesi” | 8 | 144 |
| 14 |  Israel | Noam Dadon | ”Children Like These” | ”Tällaiset lapset” | 14 | 81 |
| 15 |  Ranska | Angélina | ”Jamais sans toi” | ”Ei koskaan ilman sinua” | 2 | 203 |
| 16 |  Makedonia | Marija Spasovska | ”Doma (Дома)” | ”Koti” | 12 | 99 |
| 17 |  Armenia | L.E.V.O.N | ”L.E.V.O.N” | – | 9 | 125 |
| 18 |  Wales | Manw | ”Perta” | "Kaunein" | 20 | 29 |
| 19 |  Malta | Ela Mangion | ”Marchin’ On” | ”Marssi eteenpäin” | 5 | 181 |
| 20 |  Puola | Roksana Węgiel | ”Anyone I Want to Be” | ”Kuka tahansa haluan olla” | 1 | 215 |
Aiheesta muualla

Kuvia tai muita tiedostoja aiheesta Lasten Eurovision laulukilpailu 2018 Wikimedia Commonsissa
Lasten Eurovision laulukilpailu
Maat
| --- | --- |
Aktiiviset:  Alankomaat · Albania · Armenia · Espanja · Georgia · Irlanti · Italia · Kypros · Malta · Pohjois-Makedonia · Portugali · Puola · Ranska · Saksa · San Marino · Ukraina · Viro
Epäaktiiviset:  Australia · Azerbaidžan · Belgia · Bulgaria · Israel · Kazakstan · Kreikka · Kroatia · Latvia · Liettua · Moldova · Montenegro · Norja · Romania · Ruotsi · Serbia · Slovenia · Sveitsi · Tanska · Valko-Venäjä · Venäjä · Wales · Yhdistynyt kuningaskunta
Entiset:  Serbia ja Montenegro
Epäonnistuneet yritykset:  Bosnia ja Hertsegovina · Monaco · Slovakia
Kilpailut vuosittain
| --- | --- |
2000-:  2003 · 2004 · 2005 · 2006 · 2007 · 2008 · 2009
2010-:  2010 · 2011 · 2012 · 2013 · 2014 · 2015 · 2016 · 2017 · 2018 · 2019
2020-:  2020 · 2021 · 2022 · 2023
Vuoden 2018 kilpailun tapahtumapaikka Minsk-Arena
Virgilijus Alekna
Ennätykset

Kiekonheitto: 73,88 metriä
Kuulantyöntö: 19,99 metriä
Walterin lause

Matematiikassa Walterin lause, John H. Walterin todistama ja mukaan nimetty, on lause joka luokittelee luokitteli äärelliset ryhmät, joiden Sylowin 2-aliryhmät ovat Abelin ryhmiä. Helmut Bender käytti Benderin metodia antamaan yksinkertaisemman todistuksen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Walter theorem
Vito Genovese

Genovese vuonna 1959.
Vito Genovese (27. marraskuuta 1897, Campania Italia – 14. helmikuuta 1969, Missouri Yhdysvallat) oli amerikanitalialainen gangsteri ja Genovesen mafiaperheen johtaja.
Elämä

Genovese syntyi Etelä-Italiassa 1897. 15-vuotiaana hän muutti perheensä kanssa Manhattanin italialaiskortteliin, missä hän liittyi paikallisiin katujengeihin. 1920-luvulla hänestä oli tullut Charles “Lucky“ Lucianon luottomies, ja he työskentelivät Giuseppe “Joe the Boss” Masserialle, Little Italyn mafiapäällikölle.
1930-luvun vaihteessa käydyssä Masserian ja Salvatore Maranzanon välisessä mafiasodassa Genovese osallistui Masserian murhaan. Pian hän ja Luciano murhasivat myös Maranzanon, joka luuli heidän olevan tämän puolella. Luciano johti nyt yhtä viiteen perheeseen kuuluneista rikollisjärjestöistä Genovesen toimiessa sen alipäällikkönä.
Vuonna 1936 Genovese astui mafiaperheen johtoon Lucianon jouduttua vankilaan. Vain vuoden päästä hän kuitenkin pakeni murhasyytettä Italiaan. Siellä hän ystävystyi Benito Mussolinin kanssa ja rahoitti fasistisia hankkeita. Toisen maailmansodan aikana hän kuitenkin tarjosi apua Yhdysvaltain armeijalle. Hän osallistui edelleen New Yorkin mafiaperheensä toimintaan sitä nyt johtaneen Frank Costellon välityksellä ja loi uusia suhteita Italian mafiajohtajien kanssa. Sodan loppuvaiheilla Genovese otettiin kiinni ja vietiin Yhdysvaltoihin oikeudenkäyntiä varten. Avaintodistaja kuitenkin myrkytettiin vuonna 1945, ja Genovese vapautettiin seuraavana vuonna.
New Yorkissa Genovese järjesti kilpailijoidensa murhia ja palasi vähitellen valtaan. Lucianon mafiaperhe nimettiin hänen mukaansa Genovesen mafiaperheeksi. Vuonna 1959 hänet tuomittiin huumekaupasta 15 vuodeksi vankilaan, josta käsin hän yhä jatkoi mafiaperheensä johtamista kuolemaansa saakka. Hän kuoli sydänkohtaukseen vuonna 1969.
Vuori-Pitkäjärvi

| Vuori-Pitkäjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°47′35″N, 24°38′49″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Äväntäjärveen 
Järvinumero:  35.724.1.005
Mittaustietoja
Pinnankorkeus:  178,3 m  
Rantaviiva:  1,98 km  
Pinta-ala:  9,127 ha  
Saaria:  ei saaria 
 fiVuori-Pitkäjärvi 
Vuori-Pitkäjärvi  on Pirkanmaalla Orivedellä Ristijärven eteläpuolella sijaitseva järvi.
Maantietoa

Järven pinta-ala on 9,1 hehtaaria ja se on 900 metriä pitkä ja 150 metriä leveä. Se sijaitsee Lahovuoren ja Leveäjärven välisessä painaumassa. Samassa painaumassa sijaitsee lampi Vähä Kivipää. Lahovuoren huippu muodostaa rinteen järven itäpuolelle, minne on rakennettu järven vapaa-ajan asunnot, joita on seitsemän. Järvellä ei ole kartan mukaan saaria. Sen rantaviivan pituus on 2,0 kilometriä ja sen rannat ovat metsämaata.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Äväntäjärven valuma-alueeseen (35.724) se kuuluu. Järven vedenpinnan korkeus on 178,3 metriä mpy. Järveen ei ole johdettu ympäristöstään metsäojia. Sen laskuoja lähtee sen pohjoispäästä ja se yhtyy alanteessa suo-ojiin, jotka on johdettu Äväntäjärven Pitkäjärveen viettävää rinteeseen.
Wilhelm Gabriel Lagus

Wilhelm Gabriel Lagus
Wilhelm Gabriel Lagus (25. heinäkuuta 1786 – 18. joulukuuta 1859 Helsinki) oli suomalainen lakitieteen professori, historioitsija ja Helsingin yliopiston rehtori.
Lagus opiskeli vuodesta 1802 lakia Uppsalassa ja hänestä tuli filosofian tohtori ja juridiikan lisensiaatti 1812. Hän oli Helsingin yliopiston yleisen lainopin professori 1823–1852 ja siviililainopin ja roomalaisen oikeuden professori 1853–1858. Yliopiston rehtorina hän oli 1845–1848. Hän oli yksi Suomen tiedeseuran perustajista. Tutkimuksissaan hän käsitteli Suomen historian aiheita, ja keräsi niihin liittyvän laajan asiakirja-aineiston, josta osa on nykyisin Kansallisarkiston erillinen Laguksen kokoelma.
Teoksia

Åbo hofrätts historia I
Undersökningar om Finska adelns gods och ätter
Om finska lagöfversättningar
Vuorolehtihorsma

| Vuorolehtihorsma> Tieteellinen luokittelu |
| --- | --- |
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Myrtales
Heimo::  Horsmakasvit Onagraceae
Suku::  Horsmat Epilobium
Laji::  davuricum
Kaksiosainen nimi
 Epilobium davuricum  Fisch. ex Hornem. 
Synonyymit
 Epilobium palustre var. davuricum 
Infobox OKNimi-testi OK: 
Vuorolehtihorsma (Epilobium davuricum) on pohjoinen, suohorsmaa muistuttava kasvilaji.
Ulkonäkö

Vuorolehtihorsma kasvaa 10–40 senttimetriä korkeaksi. Suohorsmaan verrattuna vuorolehtihorsma on tyvirönsytön, mutta lehtiruusukkeellinen, sen lehdet ovat kapean tasasoukkia ja lehtiasento on alimpia lehtiä lukuun ottamatta kierteinen.
Vuorolehtihorsma risteytyy suohorsman kanssa.
Levinneisyys

Vuorolehtihorsmaa esiintyy Fennoskandiassa, Grönlannissa, Kanadassa, Alaskassa ja Siperiassa.
Suomessa se on pohjoinen laji, jota esiintyy Kainuussa, Pohjois-Pohjanmaalla ja Lapissa. Lapissa se on paikoittain yleinen. Eteläisin havaintopaikka, 1910-luvulta, on Pohjois-Karjalasta Juuasta. Vuorolehtihorsma kasvaa Suomessa etenkin lettosoilla ja on kalkinvaatija.
Aiheesta muualla

Suomen Lajitietokeskus: Vuorolehtihorsma (Epilobium davuricum)
Global Biodiversity Information Facility (GBIF): Epilobium davuricum (englanniksi)
Walters

Walters on muun muassa seuraavien henkilöiden sukunimi:
Barbara Walters (1929–2022), yhdysvaltalainen toimittaja
Charles Walters (1911–1982), yhdysvaltalainen elokuvaohjaaja
Curran Walters (s. 1998), yhdysvaltalainen näyttelijä ja malli
Damien Walters (s. 1982), brittiläinen trampoliinivoimistelija ja sijaisnäyttelijä
Ester Walters (1879–1933), suomalainen lastenkirjailija
Jonathan Walters (s. 1983), englantilais-irlantilainen jalkapalloilija
Julie Walters (s. 1950), englantilainen näyttelijä
Melora Walters (s. 1959), yhdysvaltalainen näyttelijä
Minette Walters (s. 1949), englantilainen kirjailija
Shirley Walters (1925–2017), australialainen poliitikko
Shu-Aib Walters (s. 1981), eteläafrikkalainen jalkapallomaalivahti
Susan Walters (s. 1963), yhdysvaltalainen näyttelijä ja malli.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Vito Crimi

| Vito Crimi |
| --- | --- |
 Vito Crimi vuonna 2018.
Viiden tähden liikkeen puheenjohtaja
 22.1.2020–6.8.2021  
Edeltäjä:  Luigi Di Maio
Seuraaja:  Giuseppe Conte
Henkilötiedot
Syntynyt: 26. huhtikuuta 1972 (ikä 52)
Tiedot
Puolue:  Viiden tähden liike
Vito Claudio Crimi (s. 26. huhtikuuta 1972) on italialainen poliitikko ja Viiden tähden liikkeen jäsen, jonka puheenjohtajaksi hänet nimitettiin 22. tammikuuta 2020. Vuodesta 2013 lähtien hän on toiminut Italian senaatissa.
Aiheesta muualla

Kuvia tai muita tiedostoja aiheesta Vito Crimi Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Vito Crimi
Käännös suomeksi
Wang Chunli

Wang Chunli (kiin.: 王春丽; pinyin: Wáng Chūnlì; s. 10. elokuuta 1983, Jilin, Kiina) on kiinalainen ampuma- ja maastohiihtäjä.
Wang kilpaili Torinon olympialaisissa 2006 maastohiihdossa sijoittuen 10 kilometrin perinteisen hiihtotavan kilpailussa 18:nneksi ja yhdistelmäkilpailussa 21:nneksi. Lisäksi hän oli mukana Kiinan joukkueessa, joka sijoittui parisprintissä 13:nneksi ja viestissä 16:nneksi. Oberstdorfin MM-kilpailuissa 2005 hän oli henkilökohtaisella matkalla parhaimmillaan 26. yhdistelmäkilpailussa. Maastohiihdon maailmancupissa hän on sijoittunut parhaimmillaan 21:nneksi Changchunin sprinttikilpailussa maaliskuussa 2006.
Wang kilpaili ampumahiihdon MM-kilpailuissa ensimmäisen kerran Östersundissa 2008. Hän sijoittui yhteislähtökilpailussa 13:nneksi, takaa-ajossa 14:nneksi ja sprintissä 19:nneksi. Hän voitti maailmancupin sprinttikilpailun Östersundissa joulukuussa 2008. Sitä ennen hän ei ollut sijoittunut osakilpailuissa kertaakaan kymmenen parhaan joukkoon.
Vuoden 2010 Vancouverin olympialaisissa Wang jäi ampumahiihdon 15 kilometrin kisoissa 33:nneksi,10 kilometrin takaa-ajossa 34:nneksi ja 7,5 kilometrin sprinttikilpailussa 49:nneksi. Wang osallistui myös ampumahiihdon 4 x 6 kilometrin viestikilpailuun sijoittuen joukkueensa kanssa 8:nneksi.
Laura Rizzotto

| Laura Rizzotto |
| --- | --- |

Henkilötiedot
Syntynyt: 18. heinäkuuta 1994 (ikä 30) Rio de Janeiro, Brasilia
Ammatti:  laulaja, lauluntekijä, kitaristi, pianisti
Muusikko
Tyylilajit:  pop, folk pop, poprock
Soittimet:  laulu, kitara, ukulele, piano
Levy-yhtiöt:  Universal Music Brazil
Aiheesta muualla
www.laurarizzotto.com
  [ Muokkaa Wikidatassa ] [ ohje ]  
Laura de Caravalho Rizzotto (s. 18. heinäkuuta 1994 Rio de Janeiro, Brasilia) on latvialais-brasilialainen laulaja, lauluntekijä, pianisti ja kitaristi. Hän julkaisi ensimmäisen studioalbuminsa nimeltä Made in Rio vuonna 2011 Universal Music Brazilin kautta. Albumi sisältää myös kappaleen "Friend in Me". Vuonna 2014 hän julkaisi omakustanteena toisen studioalbuminsa nimeltä Reason to Stay ja vuonna 2017 EP-levyn nimeltä Ruby.
Rizzotto edusti Latviaa vuoden 2018 Eurovision laulukilpailussa kappaleella "Funny Girl".
Nuoruus ja koulutus

Rizzotton isällä on Latvian ja Brasilian kaksoiskansalaisuus, ja hänen äitinsä on syntynyt Liepājassa ja asunut lapsuutensa Riiassa. Hänen äitinsä on Portugalin brasilialainen. Hänen perheensä muutti Yhdysvaltoihin vuonna 2005 ja jäi asumaan Edinaan Minnesotaan. Rizzotto vietti lapsuutensa sekä Rio de Janeirossa että Yhdysvalloissa. Koulun jälkeen hän meni opiskelemaan Bostonin Berklee College of Music -kouluun. Vuonna 2013 Rizzotto muutti Los Angelesiin ja kävi siellä California Institute of the Arts -koulua, jossa hän suoritti musiikkitutkinnon. Myöhemmin hän muutti New Yorkiin ja suoritti Columbian yliopistolta maisterintutkinnon musiikista.